Oppgavetema,+målgruppe+og+tittel

=  **Oppgavetema:**   =

Elektronikk i tekstil.

Vi har i studiet i høst vært innom ulike materialer og måter å bruke materialene på. Jeg ble veldig fasinert av hvordan elektronikk kan bli brukt i utformingen av tekstilprodukter. Det er spennende å kunne videreføre tradisjonell søm og tekstilarbeid til også å inneholde elektronikk. Etter samtale med flere elever ønsker jeg å vie denne oppgaven til utforsking i bruk av elektronikk. Jeg vil jobbe med utforming av produkter ut fra form, tekstur og motiver i ulike stoffer og finne fram til design der bruk av lysdioder kan fremheve et motiv eller en effekt.

I Norge er det helt nødvendig å bli sett ute også når det er mørkt. Det å designe produkter som gjør en synlig samtidig som produktene er fine, er interessant.

Jeg vil jobbe på en måte som også er aktuelt å gjennomføre blant ungdomsskoleelever. Gjennom bruk av tekstiler som i utgangspunktet er rester og bygge former ut fra motiver i stoffet, kan en i skolen bruke ”det en har” i stede for å kjøpe nytt.

= Målgruppe:  =

Målgruppen for denne wikien er medlærere og ungdomsskoleelever som interesserer seg for elektronikk i bruk i tekstiloppgaver i skolen. Gjennom denne wikien kan elever, lærere og andre interesserte få oversikt over hvordan jeg har jobbet meg frem til sluttresultatet. På siden med inspirasjonsmateriale ligger det link til flere inspirerende nettsteder, bilder fra andres arbeid med tekstil og elektronikk og på siden med oversikt over materialvalgene ligger det linker til hvor en kan få tak i de ulike materialene.

=  Tittel: "I LYSENDE MØRKE"   = Foto fra Flicr: Carbon Arc.